# data[].attributes.body
Draga profesorice, jako me rastužila ova vijest. Hvala vam što ste bili divno ljudsko biće i profesorica koja je zbilja voljela svoj posao i s ljubavlju prenosila svoje znanje. I danas se sjećam kako ste nam znali čitati tekstove iz čitanke, kao kada majka čita svojoj djeci. Nadam se da se sada družite s nekim vašim voljenima, ali i autorima čija ste djela voljeli. ❤️

Počivajte u miru,
Helena

# data[].attributes.body
Draga Slavice,
vijest o Vašem preranom odlasku obavila me je tugom.
Vaša vedrina i dobrota ostat ce zauvijek u mome sjećanju.
Katica

# data[].attributes.body
Bila ste jedna od rijetkih osoba koje su se tijekom rada u srednjoj školi zaista brinule o svojim učenicima. Vaša topla riječ i iskreno zanimanje za to kako se osjećam bile su mi jedna od svijetlih točaka tijekom trajanja srednje škole.
Također, bili ste iznimno strpljivi s nama čak i kada to ne bismo zaslužili.
Iskreno ćete mi nedostajati,
Karlo.

# data[].attributes.body
Draga profesorice,

Vijest o Vašem odlasku neopisivo je pogodila mene i moje kolege s kojima ste proveli svoje zadnje godine u gimnaziji. Bili ste jedna od rijetkih profesorica ali i osoba za koje se može reći da ‘zrače’, upravo zbog Vaše strasti prema predavanju, pozitive i elegancije. Hvala Vam što ste nam uljepšali boravak u PRHG, zauvijek ćemo pamtiti srednjoškolske dane po Vama❤️

Počivajte u miru,

Vaša učenica Kristina Krga, 4.c

# data[].attributes.body
Draga Slavice,
Sjećanje na Vas, na Vaš široki osmijeh, toplu riječ i nesebičnu kolegijalnu podršku daje nam nadu u postojanje nekog boljeg svijeta u vječnosti.

Iskrena sućut obitelji.
Počivala u miru Božjem!

Irena Orlić Salaj

# data[].attributes.body
Draga profesorice Dundović,

vijest o Vašem preranom odlasku istinski me rastužila jer ću Vas zauvijek pamtiti kao svoju predivnu profesoricu. Još i danas, nakon više od 20 godina sjećam se kada ste došli u naš 2. A kao naša nova profesorica iz Hrvatskoga jezika… Bili ste pravo osvježenje među svim profesorima koji su nam predavali jer ste se izdvajali svojom blagošću, dobrotom, pristupačnošću… To je ono što sam najviše, uz ostalo, od Vas kao učitelja i naučila – da svaki učenik zaslužuje da mu pristupiš s poštovanjem, da se autoritet ne postiže nerazumnom strogošću, vikanjem i kaznama nego upravo suprotnim… Vi ste za svakoga od nas, bez iznimke, imali uvijek spremno ono svoje „dušo“… I hvala Vam na tome… Jedna ste od tri učiteljice/profesorice u mojemu obrazovanju koje su ostavile neizbrisiv trag i utjecale i na moj osobni i profesionalni razvoj kao profesorice hrvatskoga jezika. Stoga ostajete u mom trajnom sjećanju i jako će mi nedostajati Vaše nasmiješeno lice u našim povremenim susretima na Korzu…

Za kraj neka Vas prate Tinovi stihovi:

„Leti ko lišće što vir ga vije, za let si dušo stvorena, za zemlju nije, za pokoj nije cvijet što nema korijena“

Počivajte u miru…

Vaša učenica Maja Opašić

4. A, generacija 2001./2002.

# data[].attributes.body
Sjećam se ovih dana naših trenutaka, radnih ali i veselih druženja. Tvoj zarazni smijeh, pjesma, šale i dosjetke. Baš ćeš nedostajati!
Tamara

# data[].attributes.body
Draga profesorice, draga Slavice,
hvala Vam na svim školskim i životnim lekcijama! ❤️
Sabinica

# data[].attributes.body
Prošlo je dosta vremena otkad smo se oprostili s Vama ali uvijek se sjećam Vašeg osmijeha i topline, Vaše blagosti u odnosu prema nama iz dana u dan. Energija kojom ste zračili prelazila je na sve nas. Zbog Vas je naše vrijeme provedeno u PRHG bilo ugodno i opušteno. Hvala Vam na dijeljenju znanja i entuzijazma. Snivajte s anđelima.
Vaša učenica, Iva Rožić

# data[].attributes.body
Hvala za svaki savjet i lijepu riječ. Hvala na neizmjernoj energiji koju ste pokazali u radu.
Sabrina Herceg

# data[].attributes.body
Čast mi je što ste me upravo Vi podučavali u gimnazijskim danima. Hvala na lijepim satima hrvatskog jezika i pomoći koju ste često "akavcima" nesebično pružali.
Obitelji, kolegama i svima koji su prof. Dundović poznavali iskrena sućut.

M.P.

# data[].attributes.body
Vijest o preranom odlasku moje drage bivše razrednice u PRHG i susjede sa Sušaka prof. Dundović me jako potresla, i žao mi je što je nisam čula za nekoliko desetljeća. Bila je predivna prema mom razredu i meni, a ona je i jedan od razloga zašto sam odabrala studirati hrvatski. Puno puta mi je pomogla - nekada da ja to nisam ni znala, i kao prema učenici no i kao prema djevojci u vrtlogu puberteta:  savjetima, knjigama, davanjem još jedne prilike, pa još jedne, i svojom vedrom prisutnošću, i u razredu, i za njenim kuhinjskin stolom dok bi pile kavu.

Iskrena sućut obitelji, kolegama iz Prve riječke hrvatske gimnazije te njenim bivšim učenicima. Draga razrednice, uvijek ćete imati mjesto u mom srcu, i značaj u mom životu, za kojeg možda niste ni znali da ste ga usadili.

Hvala vam, na svemu,

Vaša učenica

Marijana Ratkić, prof

# data[].attributes.body
Slavica je najprije bila moja profesorica, a kasnije moja kolegica, dobra žena puna vedrog duha s kojom nisi trebao biti fizički blizu da bi bio blizak.
Pamtit ću te lijepu i mladu, kao onog rujanskog sunčanog dana kada si ušla u naš treći razred. ❤️
Ivana Grandić

# data[].attributes.body
... osmijeh tvoj ostaje sa nama...
Anita

# data[].attributes.attachment_link.title
JELENA RADAN - ''MEU FADO MEU'' (OFFICIAL VIDEO)

# data[].attributes.body
Dragoj kolegici i prijateljici, ženi koja je zračila dobrotom, vedrinom i ljepotom, fajterici koja ovu bitku nije dobila, ali se borila svom snagom i hrabršću... Zbogom, draga naša Slavička 💜
Jasminka

# data[].attributes.body
Život stvarno nije fer. Bilo je još mnogo toga ispred nas. Nažalost, morat ćemo živjeti od sjećanja na naša vesela druženja i prekratka putovanja praćena smijehom, pjesmom i neizostavnom "laštikom".
Putuj draga i spremi program za sljedeći susret!

Sandrina